CELEX: C2005/069/06
Language: sl
Date: 2005-03-19 00:00:00
Title: Sklep Sodišča (četrti senat) z dne 18. novembra 2004 v združenih zadevah C-261/03 in C-262/03 (predlog za sprejem predhodne odločbe Tribunale amministrativo regionale per l'Emilia-Romagna): Allevamenti Associati Srl proti Regione Emilia-Romagna in Latteria Sociale Moderna Soc. Coop. Arl proti Azienda di Stato per gli interventi nel mercato agricolo (AIMA) in drugi (Predlog za sprejem predhodne odločbe — Člen 104(3) Poslovnika — Mleko in mlečni proizvodi — Sistem dodatne dajatve — Obdelava in predelava s strani mlekarne ob izvrševanju podjemne pogodbe — Pojem „dobave“ in „neposredne prodaje“)

19.3.2005   
            
            
               SL
            
            
               Uradni list Evropske unije
            
            
               C 69/3
            
         
      SKLEP SODIŠČA
   
   (četrti senat)
   z dne 18. novembra 2004
   v združenih zadevah C-261/03 in C-262/03 (predlog za sprejem predhodne odločbe Tribunale amministrativo regionale per l'Emilia-Romagna): Allevamenti Associati Srl proti Regione Emilia-Romagna in Latteria Sociale Moderna Soc. Coop. Arl proti Azienda di Stato per gli interventi nel mercato agricolo (AIMA) in drugi (1)
   
   (Predlog za sprejem predhodne odločbe - Člen 104(3) Poslovnika - Mleko in mlečni proizvodi - Sistem dodatne dajatve - Obdelava in predelava s strani mlekarne ob izvrševanju podjemne pogodbe - Pojem „dobave“ in „neposredne prodaje“)
   (2005/C 69/06)
   Jezik postopka: italijanščina
   V združenih zadevah, C-261/03 in C-262/03, katerih predmet je predlog za sprejem predhodne odločbe na podlagi člena 234 ES, naslovljen na Sodišče z odločbama Tribunale amministrativo regionale per l'Emilia-Romagna (Italija) z dne 6. maja 2003, ki sta prispeli na Sodišče 17. junija 2003, v postopkih Allevamenti Associati Srl proti Regione Emilia-Romagna, v prisotnosti: Agenzia per le Erogazioni in Agricoltura (AGEA) in Latteria Sociale Moderna Soc. coop. arl (C-261/03), in Latteria Sociale Moderna soc. coop. arl proti Azienda di Stato per gli interventi nel mercato agricolo (AIMA), Servizio Provinciale Agricoltura di Reggio Emilia, Regione Emilia-Romagna, in Agenzia per le Erogazioni in Agricoltura (AGEA), v prisotnosti Allevamenti Associati Srl (C-262/03), je Sodišče (četrti senat), v sestavi N. Colneric (poročevalka), v funkciji predsednice četrtega senata, J. N. Cunha Rodrigues in E. Juhász, sodnika, generalni pravobranilec: L.A. Geelhoed, sodni tajnik: María Múgica Arzamendi, glavna administratorka, dne 18. novembra 2004 razglasilo sklep, katerega izrek se glasi:
   Člene 1, 2 in 9(g) Uredbe Sveta (EGS) št. 3950/92 z dne 28. decembra 1992 o uvedbi dodatne dajatve na področju mleka in mlečnih proizvodov in člen 1 Uredbe Komisije (EGS) št. 536/93 z dne 9. marca 1993 o določitvi postopkov uporabe dodatne dajatve na področju mleka in mlečnih proizvodov je treba razlagati tako, da je treba, za določitev mlečnih kvot in za uporabo dodatne dajatve, dejstvo, da mlečnopridelovalno podjetje prepusti določene količine mleka tretjim, ne da pri tem preneslo lastništvo, ob izvrševanju podjemne pogodbe o odplačni obdelavi in predelavi tega mleka v sir, maslo in sirotko, šteti kot dobavo.
   
      (1)  UL C 200, 23.8.2003.